NaiveNeuron/SloPal huggingface dataset:
Kiššová, Jana, poslankyňa NR SR (2015-10-01):
Ďakujem pekne za slovo. Vážená pani predsedajúca, vážené dámy, vážení páni, dovoľte, aby som v zmysle § 73 ods. 1 rokovacieho poriadku vystúpila v prvom čítaní ako spravodajkyňa určená ústavnoprávnym výborom k uvedenému návrhu zákona. Návrh zákona spĺňa po formálnoprávnej stránke náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby uvedený návrh zákona prerokoval ústavnoprávny výbor a výbor pre obranu a bezpečnosť. Ako gestorský výbor navrhol ústavnoprávny výbor s tým, aby výbory prerokovali návrh zákona do 9. novembra 2015 a gestorský výbor do 10. novembra 2015. Zo znenia uvedeného návrhu zákona je zrejmý účel navrhovanej úpravy. Ako spravodajkyňa určená navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výborom vrátane určenia gestorského výboru a lehoty na prerokovanie návrhu zákona vo výboroch v zmysle uvedeného rozhodnutia predsedu Národnej rady. Pani predsedajúca, prosím, otvorte všeobecnú rozpravu.
B. Bugár, podpredseda NR SR: (2002-02-15):
Pán poslanec Sopko, máte návrh uznesenia? J. Tuchyňa, poslanec: Je rozporný s inými zákonmi, je zbytočné už ďalej o ňom hlasovať. Takže ja sťahujem tento návrh. Je bezpredmetné o ňom hlasovať.
Šimečka, Michal, podpredseda NR SR (2024-06-14):
Ďakujem veľmi pekne. S faktickou poznámkou pani poslankyňa Petrík.
P. Miššík, poslanec: (2009-12-08):
Pani poslankyni Kramplovej sa tiež chcem poďakovať možno aj za predkladateľku, pretože tiež pochopila o čo ide. Takisto aj pánovi kolegovi Haleckému. Chcem ale záverom tejto faktickej poznámky povedať, že keďže je tu prázdna sála a naozaj ide o tému, ktorá predpokladám, že trápi určite takmer všetkých, každému do duše nevidím, tak naozaj dúfam, že tento absolútne nepolitický, ale spoločenský, podľa mňa úžasne silný aj citovo, aj mentálne, aj možno ľudskou kvalitou do budúcnosti navrhovaný zákon bude podporený. Ďakujem dopredu.
Grendel, Gábor, podpredseda NR SR (2020-07-15):
Jedna faktická poznámka na vystúpenie pána poslanca. Pán poslanec Hus.
Mora, Ján, poslanec NR SR (2018-06-20):
Milan, ja ti ďakujem za zosumarizovanie týchto prípadov, ktoré si tunak dal, a naozaj si musíme naliať čistého vína a povedať si, že na Slovensku je naozaj nárast extrémizmu. Ale tak isto si musíme naliať čistého vína a povedať, že kde pramení ten nárast extrémizmu. A je to, bohužiaľ, iba medzi cigánskymi asociálmi, ktorí sú buď sfetovaní alebo potúžení alkoholom. Len za posledné dva týždne na Heľpe ožratí asociáli napadli štyroch chlapov, ktorí sa vracali z roboty. Len včera cigánski asociáli napadli v Brezne barmana len kvôli tomu, že im odmietal po záverečnej naliať alkohol. A tak isto sa pýtam, ako si spomenul tú podrezanú pani z Polomky, či si nezaslúžila pozornosť pani Cséfalvayovej a tak isto, aby robila takúto iniciatívu, ako robí teraz, ktorú my samozrejme podporíme. A takýchto prípadov je veľa. Tak isto napadnutie 70-ročného pána v Kameňanoch. To naozaj sa musí stať niečo cudzincovi, aby sa tunak v Národnej rade Slovenskej republiky zodvihli zadky a robili takúto iniciatívu? Alebo to treba chápať tak, že pre maďarskú stranu MOST – HÍD je život cudzinca prednejší ako život Slováka? Ďakujem,
Pellegrini, Peter, podpredseda NR SR (2020-07-07):
Pán poslanec Lehotský.
Kollár, Boris, predseda NR SR (2022-02-02):
Vážené panie poslankyne, vážení páni poslanci, pokračujeme v prerušenom rokovaní hlasovaním v prvom čítaní o vládnom návrhu zákona, ktorým sa mení a dopĺňa zákon č. 125/2006 Z. z. o inšpekcii práce (tlač 834), bod 8 schváleného programu. Prosím spravodajkyňu z výboru pre sociálne veci poslankyňu Janu Žitňanskú, aby uviedla hlasovanie. (Hlasovanie o vládnom návrhu zákona, ktorým sa mení a dopĺňa zákon č. 125/2006 Z. z. o inšpekcii práce a o zmene a doplnení zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 834.)
Šimko, Igor, poslanec NR SR (2024-09-10):
Ďakujem veľmi pekne. Vážené panie poslankyne, vážení páni poslanci, Národná rada uznesením č. 376 z 19. júna 2024 pridelila vládny návrh zákona o príspevkoch poskytovaných z Európskeho poľnohospodárskeho fondu pre rozvoj vidieka a o zmene a doplnení niektorých zákonov, tlač 310, na prerokovanie týmto výborom: ústavnoprávnemu výboru a výboru pre pôdohospodárstvo a životné prostredie. Za gestorský výbor určila výbor pre pôdohospodárstvo a životné prostredie. Výbor, výbory prerokovali predmetný návrh zákona v lehote určenej uznesením Národnej rady. Poslanci, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Výbory, ktorým bol vládny návrh zákona pridelený, zaujali k nemu nasledovné stanoviská: ústavnoprávny výbor uznesením č. 140 z 5. septembra 2024 s vládnym návrhom zákona súhlasil a odporučil ho Národnej rade Slovenskej republiky schváliť s pripomienkami. Výbor pre pôdohospodárstvo a životné prostredie uznesením č. 63 z 10. septembra 2024 s vládnym návrhom zákona súhlasil a odporučil ho Národnej rade schváliť s pripomienkami. Gestorský výbor na základe stanovísk výborov k vládnemu návrhu zákona vyjadrených v ich uzneseniach uvedených pod bodom III spoločnej správy a v stanoviskách poslancov gestorského výboru vyjadrených v rozprave k tomuto vládnemu návrhu zákona v súlade s príslušnými ustanoveniami zákona Národnej rady o rokovacom poriadku odporúča Národnej rade predmetný návrh zákona schváliť s pripomienkami. Gestorský výbor odporúča hlasovať o bodoch 1 až 16 spoločnej správy spoločne s návrhom gestorského výboru uvedené body schváliť. Spoločná správa výborov o prerokovaní predmetného návrhu zákona vo výboroch v druhom čítaní bola schválená uznesením výboru pre pôdohospodárstvo a životné prostredie č. 69 zo dňa 10. septembra 2024. V citovanom uznesení ma výbor poveril predložiť Národnej rade spoločnú správu výborov a splnomocnil ma podať návrhy podľa príslušných ustanovení zákona o rokovacom poriadku. Pán predsedajúci, prosím, otvorte rozpravu. Ďakujem.
A. Belousovová, podpredsedníčka NR SR: (2007-11-29):
S faktickými poznámkami na vystúpenie pani poslankyne Košútovej sa prihlásila pani poslankyňa Tkáčová a pán poslanec Novotný. Končím možnosť prihlásiť sa s faktickými poznámkami a slovo má pani poslankyňa Tkáčová. Nech sa páči.
A. Belousovová, podpredsedníčka NR SR: (2007-05-15):
S ďalšou faktickou vystúpi pán poslanec Štefanec.
Laššáková, Jana, podpredsedníčka NR SR (2015-09-23):
Prezentujme sa a hlasujeme. (Hlasovanie.) Prítomných 130 poslancov, za návrh bolo 94, zdržalo sa 35, nehlasoval 1 poslanec. Konštatujem, že Národná rada sa uzniesla, že tento návrh zákona prerokuje v druhom čítaní. Nech sa páči, uvádzajte ďalšie hlasovanie.
Jahnátek, Ľubomír, minister pôdohospodárstva a rozvoja vidieka SR (2012-06-28):
Len neviem, ako začať. Vláde Ivety Radičovej sa podaril skutočne husársky kúsok tým, že dokázala okradnúť a vytunelovať aj najchudobnejších občanov Slovenska. Kauza po takom vážnom zistení skutkového stavu nabrala také obrátky, že získala veľmi negatívny postoj zo strany občanov Slovenskej republiky, ale aj zo strany budúcich spolupracujúcich organizácií, ktoré sa mohli potencionálne zapojiť do potravinovej pomoci pre roky 2012 a pre roky 2013, vzhľadom na to, že od roku 2014 už bude možné potravinovú pomoc realizovať cez úrady práce. Neziskové organizácie alebo charitatívne organizácie, ktoré jediné môžu zabezpečovať v zmysle platnej legislatívy alebo nariadenia Európskej únie, jediné môžu distribuovať potraviny pre konečných prijímateľov, pre tých najchudobnejších ľudí Slovenska, odmietli aj pre rok 2012, aj pre rok 2013 spoluprácu s Poľnohospodárskou platobnou agentúrou s tým, že po medializácii tohto prípadu jednoducho nechcú ísť do ďalšej takejto negatívnej skúsenosti. V podstate nemáme zabezpečeného distribútora. To znamená, pre rok 2012 a 2013 nebude vedieť Slovensko zabezpečiť, lebo nevysúťažilo. Práve minulý piatok bolo ukončené výberové konanie pre rok 2013. Predtým bolo pre rok 2012. Jednoducho sa prihlásili len dve charitatívne organizácie, ktoré chceli realizovať potravinovú pomoc na úrovni zhruba, myslím, že tisíc ton, čo je jednoducho nepostačujúce. My potrebujeme zabezpečiť podstatne väčšie množstvo. Takže už aj termíny, ktoré by bolo potrebné z hľadiska zabezpečenia pomoci pre rok 2012 a sčasti už aj pre rok 2013, sú update. Nedalo sa to urýchliť skôr, lebo sme nemali rozuzlený ten rok 2011. Myslím si, že po tých skúsenostiach, ktoré sme zistili, treba už ten prípad nechať došetriť Generálnej prokuratúre a myslím si, že orgány činné v trestnom konaní sa s celým týmto prípadom vysporiadajú. Ďakujem, skončil som.
Blanár, Juraj, podpredseda NR SR (2023-05-03):
Pán poslanec Ľuboš Krajčír s faktickou poznámkou.
Pellegrini, Peter, predseda NR SR (2024-01-24):
Pani poslankyňa Škopová. Pán poslanec Ledecký. Pani poslankyňa Nash.
J. Halecký, poslanec: (2007-02-08):
Chcel by som ešte k tým neverejným zasadnutiam vlády. Myslím, že je to dosť striktná požiadavka a bolo by vhodné, aby sme sa pozreli, ako je to v iných krajinách v Európe. Nenazdávam sa, že je to spôsob, ktorý by nejako vyriešil kontakt alebo dôveryhodnosť občanov. Chcel by som sa na záver ešte pristaviť aj pri tom, že trošku ste, pán poslanec, hovorili viacej mimo témy, ako už bolo konštatované aj v prechádzajúcich vystúpeniach. Ďakujem.
Zmajkovičová, Renáta, podpredsedníčka NR SR (2014-07-04):
S faktickými poznámkami piati poslanci. Uzatváram možnosť prihlásiť sa. Pán poslanec Osuský.
Škopová, Anežka, poslankyňa NR SR (2023-10-25):
Sľubujem. (Potlesk.)
Klus, Martin, poslanec NR SR (2019-04-02):
Ďakujem ti, pán poslanec, za vysvetlenie a v tejto chvíli ti môžem povedať jeden veľmi konkrétny príklad, napríklad ako ja vnímam tento váš návrh zákona. Rozumiem argumentácii a logike, s ktorou ste prišli, ale zároveň sa musím zdržať pri tomto návrhu zákona, pretože práve ten legislatívno-technický nedostatok v tomto konkrétnom prípade a v mnohých iných ďalších by mohol byť v budúcnosti problém. O toto sa mi len jedná a v tomto konkrétnom prípade, keď sa pýtaš, že aký to je legislatívno-technický nedostatok, tak napríklad v tom, že váš návrh zákona, tak ako bol v tejto chvíli predložený, by podľa môjho názoru mohol prechádzať podstatne širšou spoločenskou diskusiou, ako je len tá, ktorú vedieme teraz tu v Národnej rade. A tak isto, ako som povedal, mne príde celkom logické naštudovať si aj príklady z iných krajín, kde určite takáto diskusia bola, lebo tu neobstojí, že sme poslanci Národnej rady ako takej. Sú návrhy zákonov, kde sa jednoducho nedá jasne vyjadriť postoj za alebo proti ani len v treťom čítaní. Môžme sa o tom pokojne porozprávať neskôr.
Figeľ, Ján, podpredseda NR SR (2014-10-28):
Nech sa páči, Viliam Novotný.
Fedor, Martin, poslanec NR SR (2014-03-20):
Pripomínam členom výboru na kontrolu činnosti Vojenského spravodajstva, štandardné rokovanie výboru je o 12.30 hodine v miestnosti na to určenej. Ďakujem.
Jarjabek, Dušan, poslanec NR SR (2017-04-07):
A k tomu skutočne, pán poslanec Blaha, že ste to všetko takto pomenovali inými slovami, vám naozaj ďakujem, pretože každé druhé slovo „a pani Blahová“, a ja by som každé prvé slovo pomenoval „pani Blahová“. Ďakujem za pozornosť. (Reakcie z pléna.)
Lebocký, Tibor, poslanec NR SR (2012-11-07):
Ďakujem veľmi pekne za slovo, pani podpredsedníčka. Milé kolegyne, kolegovia, Výbor Národnej rady Slovenskej republiky pre pôdohospodárstvo a životné prostredie ma svojím uznesením č. 51 z 10. októbra 2012 určil za spravodajcu k návrhu poslancov Národnej rady Slovenskej republiky Jána Mičovského, Miroslava Kadúca a Radoslava Procházku na vydanie zákona, ktorým sa mení a dopĺňa zákon č. 111/1990 Zb. o štátnom podniku v znení neskorších predpisov a o zmene a doplnení niektorých zákonov, tlač 256. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom poslaneckom návrhu zákona. Uvedený návrh bol doručený poslancom Národnej rady Slovenskej republiky v stanovenej lehote, čím boli splnené podmienky určené § 72 ods. 1 zákona o rokovacom poriadku. Predseda Národnej rady Slovenskej republiky posúdil uvedený návrh podľa § 70 ods. 1 zákona Národnej rady Slovenskej republiky o rokovacom poriadku a podľa legislatívnych pravidiel a zaradil ho v súlade s § 72 ods. 2 rokovacieho poriadku na rokovanie dnešnej 8. schôdze Národnej rady Slovenskej republiky. Konštatujem, že uvedený návrh spĺňa po formálno-právnej stránke všetky náležitosti uvedené v § 67 a v § 68 zákona o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia poslaneckého návrhu zákona je zrejmý účel navrhovanej úpravy. Všeobecná časť dôvodovej správy obsahuje všetky zákonom požadované informácie. Osobitná časť dôvodovej správy obsahuje odôvodnenie jednotlivých ustanovení. Problematika poslaneckého návrhu zákona nie je upravená v práve Európskej únie a nie je obsiahnutá v judikatúre Súdneho dvora Európskej únie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený poslanecký návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 28. septembra 2012 č. 239 a podľa § 71 rokovacieho poriadku Národnej rady Slovenskej republiky navrhujem, aby poslanecký návrh zákona prerokovali nasledovné výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre hospodárske záležitosti a Výbor Národnej rady Slovenskej republiky pre pôdohospodárstvo a životné prostredie. Za gestorský výbor navrhujem Výbor Národnej rady Slovenskej republiky pre pôdohospodárstvo a životné prostredie. Odporúčam, aby určené výbory predmetný poslanecký návrh zákona prerokovali v termíne do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pani predsedajúca, skončil som, otvorte, prosím, všeobecnú rozpravu. Ďakujem.
Hlina, Alojz, poslanec NR SR (2014-02-06):
Pani predsedajúca, ak dovolíte, ja som naozaj prišiel aj som začal s tým, aby sme si to nepokazili. Minule som avizoval, že, prosím vás, nechcem tak veľa. Je to raz za mesiac plus-mínus. Toto, čo mi ukazujete, je formálne zastupovanie. Tomu ja rozumiem. O 14.00 hodine tu stál pán premiér, odbil si svojich pätnásť minút a zmizol. Ja by som bol rešpektoval, keby povedal, že: „Prepáčte, budem musieť odísť. Počas mojej neprítomnosti na tomto bode a nasledujúcom bode ma zastúpi pán Kažimír. Vtedy by som povedal, že je to v zmysle štábnej kultúry. Možno ste tu mali nejaké zvykové práva, ale ja nie som povinný rešpektovať vaše zvykové práva, to si hryznem do jazyka, budem akceptovať pre túto chvíľu, keď sa mi niekto ospravedlní a povie, že zabudol, že musel odísť. A ja budem rešpektovať, avizujem, že ho zastúpi pán Kažimír. Ale nebudem rešpektovať toto, prosím vás. Tomuto rozumiem, toto viem. To ste mi nemuseli od pána Knappa nosiť, úplne zbytočne.
Janiš, Stanislav, poslanec NR SR (2011-10-11):
Ďakujem všetkým, ktorí na mňa reagovali. Ja poviem úprimne, ja nikomu nejaké hrdinstvo neberiem. Ja nikomu neberiem ani jeho videnie, alebo vaše videnie sveta, ale poviem to otvorene, v zodpovednej politike treba vidieť aj ďalej ako na kraj vlastného nosa preto, aby sme necúvali, ale išli dopredu.
Hrnčiar, Andrej, podpredseda NR SR (2018-12-04):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce prihlásiť niekto do rozpravy ústne. Nie je tomu tak. Prerušujem rokovanie o tomto bode programu. (Reakcia ministra.) Síce... Nech sa páči.
Mazurek, Milan, poslanec NR SR (2023-02-07):
Tak vidíme, že sa blížia voľby a dejú sa neuveriteľné veci. Obviňujú sa opoziční politici, objavil sa dávno stratený spis dokazujúci úplnú bezcharakternosť, nulovú morálku, zapredannosť a eštebácku minulosť Jána Budaja a objavujú sa aj podivuhodné a doteraz nemožné legislatívne návrhy. Takzvaná konzervatívna časť, ktorá doteraz bola úplne liberálna, OĽANO prišla s voľnou nedeľou, SME RODINA prišla s obedmi zadarmo, ktoré predtým (povedané so smiechom) sama zrušila a hovorí sa aj dokonca o zavedení hotovosti do ústavy, čo sú všetko fascinujúce veci, ktoré doteraz skrátka neboli možné. Ale keď ide o to získať si opäť dôveru voličov, ktorú stratili svojimi vlastnými činmi a spôsobom, akým vládli, tak sa to zrazu dá. My sme tu pripravení nepolitikárčiť a pozerať sa na veci hodnotovo. To znamená racionálne, pretože nie sme poškvrnení týmto trojročným vládnutím a všetkými tými svinstvami, ktoré sa tu udiali, a preto podporíme aj pozmeňujúci návrh, ktorý zabezpečí tým deťom obedy zadarmo, ako aj podporíme iné návrhy, ktoré považujeme za dobré. Ale keď už sme v tejto atmosfére a môžme tu navrhovať, čo sa nám zmyslí, tak by bolo možno dobré predkladateľom tohto návrhu zákona poradiť, že je tu aj jedna iná absurdita, s ktorou prišla táto vláda, konkrétne pani ministerka Milanová z OĽANO, ktorá donucuje hocijakého človeka, ktorý sa rozhodne z obývacej izby točiť videá na YouTube, registrovať sa (povedané so smiechom) a nechávať sa kontrolovať nejakým mediálnym cenzorom alebo niečím podobným. To znamená, keď niekto chce točiť videá o tom, aký je vášnivý rybár alebo hubár, tak sa musí registrovať, lebo štát to predsa potrebuje kontrolovať, že on bol v lese na huby a natočil video o hríboch, čo je čistá šialenosť a keď už je toto predvolebné obdobie a dajú sa veci, meniť veci, ktoré doteraz neboli možné, uľahčite život aspoň v tomto a zrušte tú absurditu, že nejakí pätnásťroční youtuberi sa musia tu registrovať na ministerstvo kultúry.
Svrček, Miloš, poslanec NR SR (2022-11-10):
Ďakujem za slovo, pán podpredseda. Ďakujem za vystúpenie, pani poslankyňa Kolíková. Ja sa možno dotknem tých rodinných súdov. Áno, máte pravdu. Rodinné súdy a agenda rodinných súdov bola v programe hnutia SME RODINA, my sme mali aj viacero diskusii, keď ste bola ešte ministerka spravodlivosti a keď ste s nami prerokovala tento návrh súdnej reformy alebo súdnej mapy. My sme tam dávali aj svoje podnety a návrhy, ale osobne si myslím, že celá súdna mapa nestojí len na rodinných súdoch, že sú tu ďalšie oblasti, ktoré, ktoré sú oveľa závažnejšie a dôležitejšie. Ja som minimálne rád, že pán minister Karas aj opravil sudcovské rady v tomto návrhu, pretože dal prerokovanie rozvrhov s existujúcimi sudcovskými radami, rozvrhy mestských súdov pôjde cez všetky sudcovské rady terajších okresných súdov. A čo sa týka ešte previerky spôsobilosti, lebo vy ste to aj včera spomínali, aj teraz ste sa dotkli previerok spôsobilosti v rozprave, vy veľmi dobre viete, že ak sudca neprejde previerkou spôsobilosti, zostáva na súde, na ktorom je odteraz, a to je podľa vás systematické? Každý sudca každý rok prechádza podrobnou majetkovou previerkou cez Súdnu radu, je kontrolovaný v registroch reálnych stavov oproti deklarovanému. Ak je sudca korupčný, ako sa tu tvrdí aj v rozprave, aj včera, aj dnes, tak potom nech sa ukáže na jeho majetok. Kde sú tie desiatky korupčných sudcov, o ktorých sa rozpráva? Súdna rada týmto spôsobom, ktorý nastavila pani exministerka, preverila sudcov pri majetkových priznaniach na rok 2021. Tak potom zjavne nie je pravda, čo dookola sa podsúva verejnosti a dokonca podľa môjho názoru aj boli obalamutení poslanci, že treba pretrhnúť korupčné väzby. Kde sú tie korupčné väzby? Ukážte nám ich. Normálne treba to verejne povedať a ukázať. Ďakujem.
Grendel, Gábor, podpredseda NR SR (2022-05-04):
Pán poslanec Martin Čepček.
Jurinová, Erika, podpredsedníčka NR SR (2014-04-02):
Ďakujem, pán poslanec. Otváram všeobecnú rozpravu. Nedostala som žiadnu písomnú prihlášku. Pýtam sa, či sa chce niekto z poslancov prihlásiť do rozpravy ústne. Nie je tomu, hlási sa pán poslanec, pán poslanec Mikloško, mal problém so zariadením. Uzatváram možnosť prihlásiť sa do rozpravy ústne a dávam zároveň priestor pánovi poslancovi Mikloškovi. Nech sa páči.
P. Paška, predseda NR SR: (2007-05-18):
Prosím spravodajcu Petra Markoviča, aby uvádzal hlasovanie v druhom čítaní o návrhu poslancov Národnej rady Slovenskej republiky Ivana Vargu a Mariana Záhumenského na vydanie zákona, ktorým sa mení a dopĺňa zákon č. 140/1998 Z. z. o liekoch a zdravotníckych pomôckach, o zmene zákona č. 455/1991 Zb. o živnostenskom podnikaní (živnostenský zákon) v znení neskorších predpisov a o zmene a doplnení zákona Národnej rady Slovenskej republiky č. 220/1996 Z. z. o reklame v znení neskorších predpisov a o zmene a doplnení niektorých zákonov . Nech s páči, pán spravodajca, máte slovo. (Ruch v sále.) Kolegyne, kolegovia, poprosím vás, o pokoj v rokovacej sále, pretože niektoré zákony obsahujú viacero bodov zo spoločnej správy, o ktorých treba hlasovať podľa toho, o aký bod ide. Takže poprosím vás o kľud, aby nedochádzalo k nedorozumeniam. Nech sa páči, pán spravodajca.
Ďuriš Nicholsonová, Lucia, podpredsedníčka NR SR (2018-11-29):
Otváram rozpravu k tomuto bodu. Písomne sa prihlásili za klub OĽANO pán poslanec Heger a ďalšou písomne prihlásenou je pani poslankyňa Irén Sárközy. Pán poslanec Heger, nech sa páči.
Zmajkovičová, Renáta, podpredsedníčka NR SR (2013-12-10):
V rozprave vystúpi pán poslanec Kadúc. Pripraví sa pani poslankyňa Ritomská.
B. Bugár, podpredseda NR SR: (2001-12-18):
Pýtam sa navrhovateľky, či sa chce vyjadriť. Nech sa páči, máte slovo.
D. Lipšic, podpredseda vlády a minister spravodlivosti SR: (2003-07-03):
Po prvé, rekondifikácie sú pripravené, majú ich aj členovia ústavnoprávneho výboru, ale, samozrejme, preto, že ide o nový systém trestného práva, tak navrhujeme účinnosť od 1. januára 2005, čo je aj správne. Tam musí byť dlhšia legisvakančná lehota, a preto je potrebné urgentné problémy riešiť teraz. Stále hovoriť, že nemôžeme riešiť nič, kým nebudú účinné rekodifikácie, pán poslanec, sa mi nezdá byť príliš konštruktívne. Ale rekodifikácie sú hotové. Sú v pripomienkovom konaní a chceme tomu venovať adekvátny časový priestor. Po druhé, ja si tiež nemyslím, že inštitút korunného svedka je magické riešenie. Ale organizovaný zločin predstavuje obrovské nebezpečenstvo pre demokratický štát, pretože jeho cieľom, jeho motívom je infiltrovať sa do štátnych orgánov. A jediná efektívna cesta jeho odhaľovania, alebo jedna z najefektívnejších, je z jeho vnútra. Málo bezúhonných ľudí pozná osoby, ktoré sú zapojené v organizovanom zločine, a preto je potrebné na odhaľovanie organizovaného zločinu využiť zdroje zvnútra. A toto je systém, toto je inštitút, ktorý sa používa v krajinách Európskej únie, Severnej Amerike a priniesol svoje úspechy. A ja som presvedčený, že prinesie úspechy aj na Slovensku. P. Rusko, podpredseda NR SR: Ďakujem pekne, pán minister. Chce sa vyjadriť pán spoločný spravodajca? Nie. Ďakujem pekne pánom. Prejdeme k ďalšiemu bodu rokovania... Nech sa páči, pán Drgonec, faktickú? Procedurálny? Faktickú už nemôžete. Procedurálny návrh? Nech sa páči. J. Drgonec, poslanec: Navrhujem, aby podľa § 24 ods. 4 zákona o rokovacom poriadku sa bod 34 (ide o tlač 226) a bod 35 (tlač 227) presunuli ako posledné body tejto schôdze. P. Rusko, podpredseda NR SR: Ďakujem pekne, máme tu procedurálny návrh. Vzhľadom na počet poslancov môžem ísť len cez všeobecný súhlas. Preto sa pýtam, či je všeobecný súhlas, aby sa tieto dva body presunuli ako posledné dva body súčasnej schôdze. (Súhlasná reakcia pléna.) Áno. Dobre. Ďakujem pekne. Budeme pokračovať... (Reakcie z pléna.) Ďakujem pekne, vnímam to ako všeobecný súhlas. Pokračujeme druhým čítaním o vládnom návrhu zákona, ktorým sa mení a dopĺňa zákon Slovenskej národnej rady č. 323/1992 Zb. o notároch a notárskej činnosti (Notársky poriadok) v znení neskorších predpisov . Vládny návrh zákona ste dostali pred prvým čítaním ako tlač 228. Spoločnú správu výborov schválenú gestorským výborom máte ako tlač 228a. Prosím podpredsedu vlády a ministra spravodlivosti Slovenskej republiky pána Lipšica, aby vládny návrh zákona odôvodnil.
Schlosár, Rastislav, poslanec NR SR (2021-04-01):
Kolegyňa, kolegyňa Sulanová, napriek tomu všetkému, čo ste tu povedali, panie poslankyne a páni poslanci z vládnej koalície, tu povedala myšlienku, ktorá tu ešte nezaznela. (Zaznievanie gongu.) A síce, že máme počúvať ľudí, ktorí nás tu dostali do parlamentu, vďaka ktorým tu dnes sedíme, vďaka ktorým tu dnes môžme rozhodovať, že sa treba spýtať aj ich na názor. A verte mi tomu, že keby ste sa dneska spýtali ľudí na uliciach, čo si myslia o týchto vašich šialených opatreniach a čo si myslia o vašom predlžovaní núdzového stavu, tak by to nebolo nič pekné. A keby tu teraz mohlo byť referendum o tom, či predlžovať alebo nepredlžovať núdzový stav, tak za päť minút celý ten váš slávny núdzový stav skončí. A preto ja hovorím, že my poslanci, a tak ako to povedala pani Sulanová, my poslanci tu naozaj nie sme na to, aby sme tu presadzovali nejaké svoje osobné záujmy, ale sme tu na to, aby sme slúžili národu, slovenskému národu a všetkým slušným občanom Slovenskej republiky.
Danko, Andrej, predseda NR SR (2019-02-07):
Prosím, prezentujme sa a hlasujme. (Hlasovanie.) Prítomných 140 poslancov, za 52, proti 19, zdržalo sa 69. Konštatujem, že národná rada sa uzniesla, že nebude pokračovať v rokovaní o návrhu zákona. Teraz budeme hlasovať o návrhu poslancov, ktorí navrhujú, aby sa voľby členov Rady pre štátnu službu, Rady Rozhlasu a televízie Slovenska a Správnej rady Tlačovej agentúry Slovenskej republiky a Správnej rady Ústavu pamäti národa vykonali tajným hlasovaním dnes o 17.00 hod. Prosím, prezentujme sa a hlasujme. (Hlasovanie.) Prítomných 142 poslancov, za 77, proti 56, zdržalo sa 8, nehlasoval 1. Konštatujem, že Národná rada schválila tajné hlasovanie. Ešte raz opakujem, dnes o 17.00 hodine. Poprosím, vyhlasujem krátku prestávku do 11.25 hod. a ešte je prihlásený pán poslanec Sloboda.
B. Bugár, podpredseda NR SR: (2002-06-26):
Nasleduje ďalší bod, a to ukončenie členstva v Dozornej rade Fondu detí a mládeže. Materiál, ktorý vypracoval výbor pre vzdelanie, vedu, mládež a šport, ste dostali ako tlač 1609, ktorého súčasťou je aj návrh uznesenia Národnej rady. Dávam slovo predsedníčke výboru pre vzdelanie, vedu, mládež a šport poslankyni Eve Rusnákovej a prosím ju, aby materiál uviedla. E. Rusnáková, poslankyňa: Vážené dámy, vážení páni. Dovoľte mi predniesť spoločnú správu výboru Národnej rady Slovenskej republiky pre vzdelanie, vedu, mládež a šport k ukončeniu členstva v Dozornej rade Fondu detí a mládeže. Podľa § 11 ods. 2 zákona NR SR Zbierky zákonov o Fonde detí a mládeže v znení neskorších predpisov Národná rada uznesením č. 144 z 18. januára 1999 zvolila okrem iných doktora Jána Šipoša za člena Dozornej rady Fondu detí a mládeže. Doktor Ján Šipoš listom, ktorý bol doručený predsedovi NR SR, oznámil s účinnosťou od 3. júna 2002, že sa vzdáva funkcie člena Dozornej rady Fondu detí a mládeže. Výbor Národnej rady Slovenskej republiky pre vzdelanie, vedu, mládež a šport prerokoval oznámenie doktora Šipoša o ukončení členstva v Dozornej rade Fondu detí a mládeže a v prijatom uznesení č. 384 z 12. júna 2002 odporúča Národnej rade Slovenskej republiky vziať na vedomie, že doktor Ján Šipoš listom doručeným predsedovi Národnej rady sa rozhodol k 3. júnu 2002 ukončiť svoje pôsobenie vo funkcii člena Dozornej rady Fondu detí a mládeže. Ďakujem.
Budaj, Ján, poslanec NR SR (2018-02-02):
Ďakujem. Môžem len pochváliť, že kolega sa usiluje pomôcť koaličnému ministrovi s takýmto naozaj pre ľudí pozitívnym opatrením. Ja by som naozaj bol rád, keby zachmúrená tvár Slovenskej republiky, ktorú obracia k občanom, ktorí sú sankcionovaní, ktorí sú pokutovaní, sme jeden zo štátov, kde pokuty napríklad za dopravné priestupky sú súčasťou rozpočtu štátu. Čiže priam nám všetci dávajú najavo, že nám ich musia dať, inak by nemali na výplaty. A to nám hovoria potom často aj tí policajti, ktorí v tomto systéme, musím povedať, že mnohí sa snažia vystupovať ľudsky. Dajme šancu opatreniam, ktoré budú vytvárať priateľský štát. Nie štát číhajúci na chyby, nie štát trestajúci dvojnásobne, než by bolo treba. Už veľakrát sme sa stretli s tým, že boli neprimerané pokuty, že sme dosiahli najvyššie pokuty. Niekedy tresty, ktoré sú úplne iracionálne. Spomeňte si na platby za eseročky, ktoré nepodnikajú. Načo sú takého tresty? Prečo chce Slovenská republika ťažiť z každého omylu, z každého nedorozumenia. Dajme šance, aby sa začala konečne zlepšovať atmosféra medzi občanom a štátom.
Kollár, Boris, predseda NR SR (2022-06-15):
Prosím, prezentujme sa a hlasujeme. (Hlasovanie.) Prítomných 120 poslancov, za 109, proti žiadny, zdržalo sa 10, nehlasoval 1. Konštatujem, že sme tento návrh schválili. S procedurálnym, s procedurálnym návrhom vystúpi pani poslankyňa Marcinková.
Ďuriš Nicholsonová, Lucia, podpredsedníčka NR SR (2017-06-20):
Pán poslanec Rajtár, nech sa páči s faktickou.
Verešová, Anna, poslankyňa NR SR (2017-12-05):
Aj v tomto príspevku boli spomenuté klientske centrá, dokonca aj pán premiér chválil ministra vnútra za skvelé otvorenie mnohých a mnohých klientskych centier, ja sa vo svojom príspevku určite tohoto dotknem, celý môj príspevok teda sa venuje klientskym centrám, resp. jednému klientskemu centru. A nemôžem sa k tomu príspevku môjmu dostať už od jednej, lebo ja som ešte takúto aktivitu v živote nevidela v parlamente od koaličných poslancov, zvlášť teda strany SMER, asi prvýkrát v živote takto intenzívne diskutujú. A ja si to teda vysvetľujem tak, že po tých župných voľbách vám riadne tečie do topánok. No, asi tak.
P. Paška, predseda NR SR: (2009-10-22):
(Hlasovanie.) 142 prítomných, 88 za, 53 sa zdržalo, 1 nehlasoval. Sme v treťom čítaní a otváram rozpravu. Vyhlasujem rozpravu za skončenú a budeme hlasovať.
Jarjabek, Dušan, poslanec NR SR (2021-11-09):
Ďakujem veľmi pekne za slovo. Pán poslanec, iste ste si všimli, akú búrlivú pozornosť vyvolalo vaše vystúpenie. Samozrejme, to nie je dobré, ale je to len z toho dôvodu, že už tretí deň sa tuná zbytočne o čomsi bavíme. A som o tom presvedčený, že každý v tejto sále vie a je rozhodnutý, ako bude hlasovať. O tom som presvedčený, či budeme hlasovať zajtra, alebo či by sme hlasovali pred dvomi dňami. To je jedna vec. Jediné čo som si tuná všimol, skutočne sa nejak maximálne zvýšil počet mužov, ktorí predstierajú tehotenstvo. Už som to raz povedal a takisto mi to lezie na nervy, lebo je to hrôza. Keby záležalo na mne a dalo by sa, asi by som o tomto všetkom nechal rozhodovať ženy v samostatnom referende. Preto, lebo toto skutočne je hrôza niektoré tuná príspevky počúvať. No a asi posledná poznámka. Tak ako v celej spoločnosti rezonuje dopyt po lekároch, po sestrách, no ja myslím, že len v tejto sále je okolo sto lekárov a možno aj gynekológov. Proste už sa konečne spamätajme a netrepme o veciach, ktorým nerozumieme! Toto sú vedecké záležitosti a tuná v tomto parlamente o tom skutočne má málokto nárok o tom hovoriť.
Pčolinský, Peter, podpredseda NR SR (2023-05-25):
S ďalšou faktickou podpredseda Blanár.
Klus, Martin, podpredseda NR SR (2019-10-17):
Ďakujem. Pán poslanec Viskupič.
Kollár, Boris, predseda NR SR (2021-10-20):
To sa nedá zastaviť. Tak toto je zmätočné hlasovanie. Ešte raz. (Ruch v sále.) Neviem to vypnúť. Dobre, konečne. Procedurálny bude až po tomto hlasovaní. Nech sa páči, pani poslankyňa.
Jarjabek, Dušan, poslanec NR SR (2014-10-30):
To je teda fakt, vďaka pani Radičovej, ktorá bola tak neuveriteľne etická, že tie fondy vôbec nečerpala. Skutočne tá etika v tej opozícii skutočne je. Naozaj skvele, skutočne. Tá etičnosť z vašich úst je fantastická. Pán poslanec, ja ti chcem veľmi pekne poďakovať za to, čo si povedal. Aj to také vnútorné, ako hovorí pán poslanec Viskupič „entré“, ale ono je to v skutočností „antré“, bolo naozaj pre mnohých veľmi také prekvapivé, až si myslím, že si to tá opozícia ako absolútne nezaslúži. Preto lebo načo? Žiadaš ich, aby ti, podávaš im ruku, žiadaš ich, aby ti tú ruku podali späť. Ja myslím, že to je úplne zbytočné z jedného dôvodu, že oni nemajú ruky. Oni zabudli na to, že majú nejaké ruky. Zabudli na to, že sa majú v tomto parlamente chovať normálne, pragmaticky, faktograficky. Toto je len zúfalstvo. Ja som na začiatku povedal, že tu vôbec nejde o odvolávanie ministra Richtera. Tu ide o zúfalú prezentáciu pred komunálnymi voľbami. No a preto to podávanie ruky je úplne zbytočné. A ešte raz ďakujem ti veľmi pekne za ten slušný tón, za tú slušnosť, ktorú si tuná predviedol. Za to, že si sa nenechal nikým vytočiť, a za to, že si argumentoval tak, ako si argumentoval. Ďakujem pekne.
Poliačik, Martin, poslanec NR SR (2015-03-18):
Ako hovorí klasik: „A v takých chvíľach skypí žlč.“ Presne toto je prístup, Štefan, ktorý konzervuje ten stav, ktorý vyhovuje agresorom týchto, v týchto trestných činoch: „My chudáci chlapi, hodili to na nás, manželka alebo niekto si to vymyslel a pozrite sa, hysterická je a už na mňa kričí a to decko si iba vymýšľa, videlo to niekde v telke.“ Tých prípadov sú stovky. Stovky prípadov, kde nielen samotný agresor, ale ešte aj policajt, ktorému je to nahlásené, nevie, čo má robiť, kde obete sú traumatizované nielen samotným trestným činom, ale sú traumatizované ešte aj spôsobom, akým k nim pristupujú potom zástupcovia štátu, ktorí ich majú chrániť. A práve to, že to niekto ide ešte zvaľovať na zlých, zlých liberálov, ktorí nerobia nič iné, iba sa odrazia od dát, ktoré nám hovoria, aká je prevalencia takýchto trestných činov, kde vznikajú, aká je informovanosť detí o tom, že čo si môže a nemôže dospelý človek ku nim dovoliť. Ako deti nevedia častokrát, že správanie sa otca voči nim by malo byť neprístupné. Ako nevedia, komu to majú povedať, kde to majú nahlásiť. Tak toto keď niekto chce zavádzať, tak ty ho budeš označovať za vinníka? Nie je ti hanba? Nie je ti hanba?
A. Belousovová, podpredsedníčka NR SR: (2008-12-04):
Nech sa páči, pani poslankyňa.
P. Prokopovič, minister dopravy, pôšt a telekomunikácií SR: (2003-12-03):
Predložený návrh zákona patrí k tohtoročným prioritným úlohám vlády a jeho cieľom je dosiahnuť úplnú kompatibilitu s právom Európskej únie upravujúcim oblasť námornej plavby. V návrhu zákona sú okrem práva Európskej únie zapracované aj zmeny a doplnky medzinárodných dohovorov o námornej plavbe týkajúce sa najmä bezpečnosti námornej plavby a zabránenia znečisťovaniu mora z lodí, na ktoré v ostatnom čase kladie veľký dôraz nielen Európska únia, ale aj medzinárodná námorná organizácia. Návrh zákona vychádza z potreby transpozície právnych predpisov Európskej únie, ako aj z praktických poznatkov z uplatňovania zákona v námornej plavbe v súvislosti s rozšírením ekonomického priestoru po vstupe Slovenskej republiky do Európskej únie. Navrhované úpravy uľahčia uplatnenie sa našich kvalifikovaných odborníkov na námorných lodiach cudzích spoločností a tie zasa budú môcť intenzívnejšie využívať možnosti zápisu svojich námorných lodí do námorného registra Slovenskej republiky, čo rozšíri možnosti podnikania v námornej doprave. Návrh zákona je v súlade s Ústavou Slovenskej republiky, platným právnym poriadkom Slovenskej republiky, ako aj s medzinárodnými zmluvami, ktorými je Slovenská republika viazaná, a nebude mať dopad na výdavkovú časť štátneho rozpočtu. Dovoľujem si vás preto požiadať o podporu pri prerokovaní predloženého vládneho návrhu a o jeho schválenie. Vážený pán podpredseda, ďakujem pekne za slovo, skončil som úvodné slovo.
Érsek, Árpád, minister dopravy a výstavby SR (2018-09-13):
Vážené dámy, vážení páni, dovoľte, aby som sa ospravedlnil, ale nebolo to spôsobené v dvoch bodoch ministerstvom dopravy, lebo sa zdajú byť tie pozmeňovacie návrhy, ako bolo ich veľa, ale je to, vyplývajú z európskej legislatívy a z našej legislatívy, museli sme tam doplniť niektoré veci, ktoré už budú platiť, keď tento zákon príde do účinnosti. A na druhej strane, čo sa týka návratu ARVD, Agentúra rozvoja lodnej dopravy, sa vráti na ministerstvo. Tak sa ospravedlňujem, že to bolo tak, ale v rámci, vo veľkom to zákon nemení. Ďakujem veľmi pekne.
Viskupič, Jozef, poslanec NR SR (2017-12-05):
Myslím si, že treba povedať dve veci. Prvé, pán poslanec Číž, vaša strana bola tak dlhodobo známa, že sa nevenuje prieskumom verejnej mienky a nezakladá si na tom, koľko má percent v prieskumoch verejnej mienky, ale boli pre ňu dôležité volebné výsledky. Tak skúste si pozrieť volebné výsledky ostatných župných volieb a budete mať odpoveď o tom, čo ste teraz hovorili. No a druhá časť, esenciálnou debatou tu nie je alebo nie sú tu témy, ktoré ste sa snažili priniesť do pléna, a ja by som vás v tom aj rád podporil, ale je jedna veľká prekážka, prečo sa toto plénum nevenuje týmto témam, a to je predmetom tejto schôdze, a to, že pán minister Kaliňák stráca a opakovane stráca dôveru tohto pléna, alebo jeho časti, a kým bude minister Kaliňák ministrom, tak tieto témy budú takpovediac na druhej koľaji, témy o hospodárstve, dôležitosti iných dôležitých tém pre národohospodárstvo a podobne, čo vy v každom jednom momente sa snažíte pripomínať. Preto zahlasujte za odvolanie pána ministra alebo ho stranícky poproste, aby vo svojej funkcii skončil, a od toho momentu sa môžme venovať aj témam, ktoré vy máte na srdci, ktoré ste spomínali a ktoré nezabudnete pripomenúť pri každej jednej rozprave, že sú pre vás dôležité. Nateraz je dôležité to, že je tu minister, ktorý má viac káuz, ako dokázal urobiť napriek tomu, že obehol 800 obcí. Ďakujem.
Laššáková, Jana, podpredsedníčka NR SR (2013-09-17):
Nebudeme komunikovať takto, dobre? Nech sa páči. Ja nesúhlasím s tým, pekne čítajte, aj keď si myslím, že podľa rokovacieho poriadku máte hovoriť k veci. Vy vyslovene robíte obštrukciu a čítate materiály. Ale nech sa páči, môžte. Takže, nech sa páči, pán poslanec, keď ste hrdina, tak čítajte ďalej.
Paška, Pavol, predseda NR SR (2014-11-09):
Pán poslanec Kadúc, do rozpravy.
Laššáková, Jana, podpredsedníčka NR SR (2014-10-15):
Panie poslankyne, páni poslanci, budeme pokračovať ďalej v rokovaní. Pred hlasovaním sme ukončili rozpravu. Pán minister chce zaujať stanovisko k rozprave, ale pred tým, ako vám dám slovo, pán minister, poprosím vás, páni poslanci, povybavujte si všetky záležitosti, ktoré máte, vonku a počúvajme pána ministra. Pani spravodajkyňa už zajala svoje miesto. Nech sa páči, pán minister. Páni poslanci! Poprosím vás. (Pokračovanie v rokovaní o vládnom návrhu zákona, ktorým sa mení a dopĺňa zákon č. 453/2003 Z. z. o orgánoch štátnej správy v oblasti sociálnych vecí, rodiny a služieb zamestnanosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1119.)
Kaník, Ľudovít, poslanec NR SR (2013-10-17):
Ja by som na úvod hneď povedal, že určite to, čo sme sa pýtali my, je jednak vážnejšie, ale hlavne je to podstatne menejkrát položená otázka ako dnes 21 rovnakých otázok položených predsedovi vlády zo strany poslancov SMER-u, ha-ha-ha, dovoľte mi zasmiať sa. A teraz k samotnému meritu veci. No aj z vašej odpovede vyplýva, že viete, že máte prúser a teda poriadny. Pretože keď Ústavný súd Slovenskej republiky, arbitrážny súd luxemburský a Najvyšší nemecký súd povedia v zásade to isté, že ste spravili veľkú škodu tejto republike svojím politickým rozhodnutím a politickým presadením absolútne babrácky pripraveného zákona, takže je to len otázka času. Darmo teraz budete hovoriť o tom, že sa potvrdilo procesné. Áno, potvrdilo sa, že ten súd, ktorý rozhodol, tak rozhodovať mal. A ten súd teda pravdepodobne aj rozhodne tak, ako už rozhodol. A Slovensko za vašu babráckosť, za tvrdohlavosť pána premiéra Fica a za jeho boj so zdravotnými poisťovňami začne platiť obrovskými miliónmi. A všetci vieme, že to sú len prvé, prvé súdne rozhodnutia, prvé arbitráže, najmenšie arbitráže, že prídu ďalšie, prídu väčšie. A keď dokonáte aj ten zámer znárodnenia a vytvorenia jednej zdravotnej poisťovne, tak to budú extra obrovské arbitráže. A ja som strašne zvedavý, z čoho to budeme platiť, ako sa na to bude dívať štátny rozpočet. A myslím si, že by bolo strašne dobré, keby ste to zaplatili vy, keby ste to zaplatili vy ako strana SMER, či už z vlastných prostriedkov, ktoré dostávate od štátu alebo z akýchkoľvek prostriedkov, ktoré vlastnou hlavou pán premiér Fico vie zháňať, ako veľmi dobre vieme zo známych nahrávok. Ale, žiaľbohu, máme tu veľký prúser a môžte sa krútiť... (Prerušenie vystúpenia časomerom.)
Mojš, Milan, poslanec NR SR (2013-09-03):
Vážená pani predsedajúca, vážený pán minister, pani poslankyne, páni poslanci, dovoľte mi, aby som v zmysle zákona Národnej rady č. 350/1996 Z. z. o rokovacom poriadku Národnej rady vystúpil k vládnemu návrhu zákona, ktorým sa mení a dopĺňa zákon Národnej rady Slovenskej republiky č. 18/1996 Z. z. o cenách v znení neskorších predpisov (tlač 658), ako spravodajca Výboru Národnej rady pre financie a rozpočet. Uvedený návrh bol doručený poslancom Národnej rady v stanovenej lehote, čím boli splnené podmienky určené § 72 ods. 1 zákona Národnej rady o rokovacom poriadku, t. j. doručenie návrhu najmenej 15 dní pred schôdzou Národnej rady, na ktorej sa uskutoční jeho prvé čítanie. Predseda Národnej rady posúdil uvedený návrh podľa § 70 ods. 1 zákona Národnej rady o rokovacom poriadku a podľa legislatívnych pravidiel ho zaradil na rokovanie dnešnej schôdze Národnej rady. Ako spravodajca v prvom čítaní si osvojujem stanovisko, že predmetný návrh spĺňa po formálno-právnej stránke všetky náležitosti návrhu zákona uvedené v § 67 a 68 zákona Národnej rady Slovenskej republiky o rokovacom poriadku, ako i náležitosti určené v legislatívnych pravidlách. Z hľadiska vecného zastávam stanovisko, že predložený návrh zákona rieši závažnú problematiku a je zrejmý aj jej účel. Všeobecná časť dôvodovej správy obsahuje informáciu o jeho cieli a že je v súlade s Ústavou Slovenskej republiky a ostatnými všeobecne záväznými právnymi predpismi, ako aj medzinárodnými zmluvami, ktorými je Slovenská republika viazaná. Jej osobitná časť obsahuje odôvodnenie jednotlivých ustanovení návrhu. Po rozprave odporučím, aby 1. podľa § 73 ods. 3 písm. c) zákona o rokovacom poriadku Národná rada Slovenskej republiky uvedený návrh zákona prerokovala v druhom čítaní, 2. v súlade s rozhodnutím predsedu Národnej rady Slovenskej republiky č. 632 z 19. augusta 2013 a podľa § 71 zákona o rokovacom poriadku návrh zákona prerokovali výbory: Výbor Národnej rady pre financie a rozpočet, Ústavnoprávny výbor NR, Výbor Národnej rady pre hospodárske záležitosti a Výbor Národnej rady pre verejnú správu a regionálny rozvoj. Za gestorský výbor navrhujem Výbor Národnej rady pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady Slovenskej republiky. Prosím, otvorte rozpravu.
Šeliga, Juraj, podpredseda NR SR (2021-01-14):
Ďakujem pekne. Dostal som návrh štyroch poslaneckých klubov, aby bola vyhlásená 15-minútová prestávka. Pýtam sa, že či je všeobecný súhlas. (Reakcia pléna.) V poriadku, tak v takom prípade dávam o tomto návrhu hlasovať. Prosím, prezentujme sa a hlasujme. (Hlasovanie: Prítomných 47 poslancov.) Ďakujem pekne, Národná rada nie je uznášaniaschopná. Vyhlasujem 15-minútovú prestávku. (Prestávka.) (Po prestávke.)
P. Hrušovský, predseda NR SR: (2003-10-21):
(Hlasovanie.) 146 prítomných, 67 za, 37 proti, 41 sa zdržalo, 1 nehlasoval. Návrh sme neschválili. Prosím ďalší návrh.
Saloň, Marián, poslanec NR SR (2010-10-22):
Ja len veľmi krátko. Chcem poďakovať pánovi poslancovi za to, že podporil aj môj návrh, pretože jeho vlastne pozmeňujúci návrh obsahuje to, čo mám aj ja uvedené vo svojom. Takže ďakujem veľmi pekne.
Hrušovský, Pavol, predseda NR SR (2012-02-29):
S faktickými poznámkami na vystúpenie pán poslanca Pašku, štyria páni poslanci. Pán poslanec Štefanec ako posledný. Končím možnosť ďalších prihlášok. Pán poslanec Matej.
Vašečka, Richard, poslanec NR SR (2013-09-19):
Ja len krátko. Chcem veľmi pekne poďakovať pánu ministrovi za jeho pripravené podklady aj za jeho osobnú odpoveď a som rád, že na túto vec osobne dohliadne. Ešte raz ďakujem, pán minister. (Potlesk.)
Bugár, Béla, poslanec NR SR (2013-12-03):
Ďakujem za slovo. Pán poslanec, ja hneď na začiatku musím povedať, že ja sa nedotknem toho vášho návrhu, konkrétneho. Dotknem sa toho ale, čo ste povedali asi pred šiestimi minútami. Povedali ste jednu vetu, že „ak vám to nevadí, mne vadí“, citujem vás, že „zvyšujeme plat“. Pán poslanec, rokujeme o návrhu ako zmraziť platy ústavných činiteľov a mne ako Maďarovi je jasné, že zmraziť neznamená zvýšiť alebo zvyšovať. Takže, samozrejme, môžte mať rôzne návrhy, ale, prosím vás, populizmus, viem, že nemá žiadne brehy, je bezbrehý. Ale znovu ste dokázali, kde sa dá a akým spôsobom sa dá populisticky vyťažiť z jednej témy. Prepáčte, pán poslanec, dnes rokujeme o tom, aby sme už ixtýkrát zmrazili platy ústavných činiteľov. A my to podporíme.
Vons, Peter, poslanec NR SR (2022-10-04):
Ďakujem veľmi pekne. Ja by som sa chcel poďakovať za ten návrh, ktorý prichádza ohľadom toho generálneho pardonu, pre tých ľudí, ktorí aj v čase pandémie museli pozatvárať svoje prevádzky a nevládali splácať to, čo mali a narástli im, samozrejme, dlhy. Mnohí to, mnohí tak tajne dúfali, že príde takéto nejaké opatrenie. Ja osobne, skôr ako som sa stal týmto poslancom Národnej rady, som sám podnikal vyše tridsať rokov a zažil som tiež takýto generálny pardon. A veru padlo nám to vtedy vhod, keď sme nemuseli tie penále zaplatiť. Takže verím, že to bude veľká pomoc pre mnohých, ktorí zostali dlžní a ktorým možno, ak by to nevládali splácať, aj čo sa týka toho, tých penálov, že by im hrozili možno zase ďalšie exekúcie a ďalšie mnohé zatvorené cesty na to, aby mohli sa nejako vzchopiť a pokračovať v tom podnikaní ďalej. Takže verím, že to prejde, že to schválime a že zároveň ministerstvo to bude vedieť odkomunikovať aj cez sociálne poisťovne, aby sa títo ľudia dozvedeli o tom, že majú takúto možnosť, aby sa nejakým spôsobom zmobilizovali a poplatili si to, aby sa mohli zbaviť tých penálov. Takže ja osobne za toto ďakujem a podporím to.
Glváč, Martin, podpredseda NR SR (2019-09-13):
Pán poslanec Senko.
Danko, Andrej, predseda NR SR (2016-09-23):
Ďakujem. Pán poslanec Martin Klus.
Blanár, Juraj, podpredseda NR SR (2021-03-17):
Ďakujem za všetky faktické poznámky. Pán Gyimesi, ja vám neberiem váš názor, ale hlboko s vami nesúhlasím, pretože vy sa na to pozeráte čisto utilitárne, zo svojej strany, a ja trvám na tom, že zákon o štátnom občianstve, ktorý musela vláda vtedy prijať, bol jednoznačne reakciou na to, že maďarská strana umožnila získať štátne občianstvo aj občanov maďarskej národnosti v okolitých krajinách len na základe etnického princípu. Akokoľvek sa budete snažiť to vysvetľovať, to jednoducho je fakt, na základe ktorého musela vláda vtedy konať. A ako aj rovnako je fakt, že, ak pán Dostál dnes hovorí, že tá snaha vtedajšieho ministra Kaliňáka bola len akási slabá, je fakt, že na základe tejto vyhlášky prichádza minister vnútra s novelou tohoto zákona, pán Dostál, to je takisto fakt. Aj fakt je to, že som konštruktívne povedal, pán Vetrák, že sme pripravení o tom diskutovať, ale pýtal som sa na konkrétnu vec, ktorá je napísaná v tom zákone, aby sa to nemohlo zneužívať, lebo ak to máme už nejak nadefinované, nejaký európsky štandard, povedzme päť rokov, o tom sa dá diskutovať. Možno môžeme dať aj desať. U nás na Slovensku je osem rokov, keď chcete získať štátne občianstvo, tak poďme ho dať tak, že 8 rokov napríklad. Poďme o tom diskutovať. Ale nesmie tam byť niečo, že niekto si len tak s niekým dohodne, urobí si zmluvu za nula forintov o tom, že má prenajatý byt, a päť rokov tam býval zadarmo, a to to bude stačiť na to, aby mohol mu byť vrátený, vrátené štátne občianstvo. Toto chceme, a preto som to definoval a požiadal pána ministra, aby na to odpovedal. A poďme sa o tom baviť v druhom čítaní. Ale na tom si absolútne trvám, čo som... (Prerušenie vystúpenia časomerom.)